**ДЕЛЕГИРАНА РЕГУЛАТИВА (ЕУ) Бр. 2021/1087 НА КОМИСИЈАТА**

**од 7 април 2021 година,**

**за изменување на Регулативата бр. (ЕУ) 2018/1139 на Европскиот Парламент и Советот, која се однесува на ажурирање на референците кон одредбите од Чикашката конвенција**

ЕВРОПСКАТА КОМИСИЈА,

имајќи го предвид Договорот за функционирањето на Европската унија,

имајќи ја предвид Регулатива (ЕУ) бр. 2018/1139 на Европскиот парламент и на Советот, од 4 јули 2018 година, за заеднички правила во областа на цивилното воздухопловство и за основање на Агенцијата на Европската унија за безбедноста на цивилното воздухопловство, а за изменување и дополнување на Регулативите (ЕЗ) бр. 2111/2005, (ЕЗ) бр. 1008/2008, (ЕУ) бр. 996/2010, (ЕУ) бр. 376/2014 и Директивите 2014/30/ЕУ и 2014/53/ЕУ на Европскиот парламент на Советот и за укинување на Регулативите (ЕЗ) бр.552/2004 и (ЕЗ) бр. 216/2008 на Европскиот парламент на Советот и Регулатива (ЕЕЗ) бр. 3922/91[[1]](#footnote-1), а особено член 19(3) од истата,

со оглед на тоа што:

1. Воздухопловите, освен воздухопловите без екипаж, и нивните мотори, пропелери, делови и невградена опрема треба да ги исполнуваат условите за заштита на животната средина. Регулативата (ЕУ) бр. 2018/1139 ги обезбедува со упатување на конкретни одредби од Чикашката конвенција, која ги содржи тие услови.
2. На 11 март 2020 година, на петтиот состанок на неговата 219 сесија, Советот на ICAO го усвои Амандманот 13 на Анексот 16 Издание I на Чикашката конвенција - ‘Бучава на воздухоплови’, Амандманот 10 на Издание II на Чикашката конвенција - ‘Емисии на гасови на мотори на воздухоплови’ и Амандман 1 на Издание III на Чикашката конвенција – ‘Емисија на CO2 на воздухоплови’. Амандманите влегоа во сила и станаа применливи за сите Држави членки на 1 Јануари 2021 година.
3. Поради тоа, упатувањата на одредбите од Чикашката конвенција треба да бидат ажурирани, а Регулативата (ЕУ) бр. 2018/1139 да биде изменета.
4. Мерките дадени во оваа регулатива се базирани на Мислењето бр. 03/2020 издадено од страна на Агенцијата на Европската унија за безбедноста на цивилното воздухопловство (EASA) согласно член 76(1) на Регулативата (ЕУ) бр. 2018/1139,

ЈА ДОНЕСЕ ОВАА РЕГУЛАТИВА:

*Член 1*

Во Член 9(2) на Регулативата (ЕУ) бр. 2018/1139, првиот потстав се менува како што следи:

‘По однос на бучавата и емисиите, тие воздухоплови и нивните мотори, пропелери, делови и невградена опрема треба да ги исполнуваат условите за заштита на животната средина содржани во Амандманот 13 на Издание I, Амандманот 10 на Издание II Амандман 1 на Издание III од Анексот 16 на Чикашката конвенција кои се применуваат од 1 јануари 2021 година.’’

*Член 2*

Оваа Регулатива влегува во сила на дваесеттиот ден од денот на нејзиното објавување во *Службениот весник на Европската Унија.*

Оваа регулатива е целосно обврзувачка и директно применлива во сите земји–членки.

Брисел, 7 април 2021 год.

 *за Комисијата*

 *Претседателот*

 Жан-Клод ЈУНКЕР

1. OJ L 212, 22.8.2018, p. 1. [↑](#footnote-ref-1)